CELEX: 32011D0877
Language: mt
Date: 2011-12-19 00:00:00
Title: 2011/877/UE: Deċiżjoni ta’ Implimentazzjoni tal-Kummissjoni tad- 19 ta’ Diċembru 2011 li tistabbilixxi valuri ta’ referenza armonizzati tal-effiċjenza għal produzzjoni separata ta’ elettriku u sħana bl-applikazzjoni tad-Direttiva 2004/8/KE tal-Parlament Ewropew u tal-Kunsill u li tirrevoka d-Deċiżjoni tal-Kummissjoni 2007/74/KE (notifikata bid-dokument numru C(2011) 9523)

23.12.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 343/91
               
            DEĊIŻJONI TA’ IMPLIMENTAZZJONI TAL-KUMMISSJONI
      tad-19 ta’ Diċembru 2011
      li tistabbilixxi valuri ta’ referenza armonizzati tal-effiċjenza għal produzzjoni separata ta’ elettriku u sħana bl-applikazzjoni tad-Direttiva 2004/8/KE tal-Parlament Ewropew u tal-Kunsill u li tirrevoka d-Deċiżjoni tal-Kummissjoni 2007/74/KE
      (notifikata bid-dokument numru C(2011) 9523)
      (2011/877/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2004/8/KE tal-Parlament Ewropew u tal-Kunsill tal-11 ta' Frar 2004 dwar il-promozzjoni ta’ koġenerazzjoni bbażata fuq id-domanda għal sħana utli fis-suq intern tal-enerġija, u li temenda d-Direttiva 92/42/KEE (1), u b’mod partikolari l-Artikolu 4(2) tagħha,
      Billi:
      
                  (1)
               
               
                  Skont id-Direttiva 2004/8/KE, il-Kummissjoni, permezz tad-Deċiżjoni 2007/74/KE (2), stabbilixxiet valuri armonizzati ta’ referenza għall-effiċjenza [valuri ta’ referenza armonizzati tal-effiċjenza] għal produzzjoni separata ta’ elettriku u sħana, li jikkonsistu f’matriċi ta’ valuri ddiferenzjati b’fatturi rilevanti, inkluż is-sena tal-kostruzzjoni u t-tipi ta’ fjuwil.
               
            
                  (2)
               
               
                  Il-Kummissjoni għandha tirrevedi l-valuri ta’ referenza armonizzati tal-effiċjenza għal produzzjoni separata ta’ elettriku u sħana għall-ewwel darba fil-21 ta’ Frar 2011, u kull erba’ snin minn dakinhar, biex tqis l-iżviluppi teknoloġiċi u l-bidliet fid-distribuzzjoni tal-għejun tal-enerġija.
               
            
                  (3)
               
               
                  Il-Kummissjoni rrevediet il-valuri ta’ referenza armonizzati tal-effiċjenza għal produzzjoni separata ta’ elettriku u sħana, billi qieset id-dejta mill-użu operattiv taħt kundizzjonijiet realistiċi, mogħtija mill-Istati Membri. Żviluppi fl-aħjar teknoloġija disponibbli u ekonomikament ġustifikabbli li seħħew matul il-perjodu 2006-2011 li kien kopert mir-reviżjoni, jindikaw li għall-valuri ta’ referenza armonizzati tal-effiċjenza għal produzzjoni separata ta’ elettriku, id-distinzjoni magħmula fid-Deċiżjoni 2007/74/KE li tirrigwarda s-sena ta’ kostruzzjoni ta’ unità ta’ koġenerazzjoni ma għandhiex tinżamm għal impjanti li nbnew mill-1 ta’ Jannar 2006 ‘l quddiem. Madankollu għal unitajiet ta’ koġenerazzjoni mibnija fl-2005 jew qabel, il-valuri ta’ referenza għandhom jibqgħu jiġu applikati skont is-sena ta’ kostruzzjoni, sabiex jitqiesu l-iżviluppi osservati fl-aħjar teknoloġija disponibbli u ekonomikament ġustifikabbli. Għaldaqstant, abbażi ta’ esperjenza u analiżi riċenti, ir-reviżjoni kkonfermat, li l-fatturi ta’ korrezzjoni relatati mas-sitwazzjoni klimatika, għandhom jibqgħu jiġu applikati. Barra minn hekk, il-fatturi ta’ korrezzjoni għat-telf evitat tal-grilja għandhom ukoll jibqgħu jiġu applikati billi t-telf tal-grilja ma nbidilx matul l-aħħar snin. Minbarra dan, il-fatturi ta’ korrezzjoni għat-telf evitat tal-grilja għandhom japplikaw ukoll għal impjanti li jużaw fjuwils tal-injam jew tal-bijogass.
               
            
                  (4)
               
               
                  Ir-reviżjoni ma tatx evidenza li tindika li l-effiċjenza fl-enerġija tal-bojlers inbidlet matul il-perjodu kkunsidrat, u għalhekk il-valuri ta’ referenza armonizzati tal-effiċjenza għal produzzjoni separata ta’ sħana ma għandhomx ikunu relatati mas-sena tal-kostruzzjoni. Ma kien hemm bżonn tal-ebda fattur ta’ korrezzjoni relatat mas-sitwazzjoni klimatika, billi t-termodinamiki tal-ġenerazzjoni tas-sħana minn fjuwil ma jiddependux b’mod sinifikanti fuq it-temperatura ambjentali. Barra minn hekk ma hemmx bżonn ta’ fatturi ta’ korrezzjoni għal telf tas-sħana tal-grilja, billi s-sħana tintuża dejjem ħdejn is-sit tal-produzzjoni.
               
            
                  (5)
               
               
                  Jeħtieġ kundizzjonijiet stabbli għall-investiment fil-koġenerazzjoni u għall-fiduċja kontinwa tal-investitur. Minn din il-perspettiva, huwa xieraq ukoll li l-valuri ta’ referenza armonizzati attwali għall-elettriku u s-sħana jiġu estiżi għall-perjodu 2012-2015.
               
            
                  (6)
               
               
                  Id-dejta mill-użu operattiv taħt kundizzjonijiet realistiċi ma jurux titjib statistikament sinifikanti tal-prestazzjoni reali tal-impjanti l-iktar żviluppati matul il-perjodu rivedut. Għalhekk, il-valuri ta’ referenza stabbiliti għall-perjodu 2006–2011 fid-Deċiżjoni 2007/74/KE għandhom jinżammu għall-perjodu 2012–2015.
               
            
                  (7)
               
               
                  Ir-reviżjoni kkonfermat il-validità tal-fatturi ta’ korrezzjoni eżistenti li jirrigwardaw is-sitwazzjoni klimatika u t-telf evitat tal-grilja.
               
            
                  (8)
               
               
                  L-użu ta’ sett uniku ta’ valuri ta’ referenza għall-perjodu kollu u t-tneħħija ta’ fatturi ta’ korrezzjoni għal differenzi klimatiċi u telf tal-grilja kienu kkonfermati wkoll għal ġenerazzjoni tas-sħana.
               
            
                  (9)
               
               
                  Meta jitqies li l-għan ewlieni tad-Direttiva 2004/8/KE huwa li tippromwovi l-koġenerazzjoni sabiex tiffranka l-enerġija, għandu jingħata inċentiv biex jiġu mmodernizzati unitajiet ta’ koġenerazzjoni iktar qodma għat-titjib fl-effiċjenza tal-enerġija tagħhom. Għal dawn ir-raġunijiet il-valuri ta’ referenza tal-effiċjenza għall-elettriku applikabbli għal unità tal-koġenerazzjoni għandhom jiżdiedu mill-ħdax-il sena wara s-sena tal-kostruzzjoni tagħha.
               
            
                  (10)
               
               
                  Dan l-approċċ huwa konsistenti mar-rekwiżit għall-valuri ta’ referenza armonizzati tal-effiċjenza li għandhom ikunu bbażati fuq il-prinċipji msemmija fl-Anness III, il-punt (f) tad-Direttiva 2004/8/KE.
               
            
                  (11)
               
               
                  Għandhom jiġu stabbiliti l-valuri ta’ referenza armonizzati tal-effiċjenza riveduti għal produzzjoni separata tal-elettriku u s-sħana. Id-Deċiżjoni 2007/74/KE għandha għalhekk tiġi rrevokata.
               
            
                  (12)
               
               
                  Il-miżuri previsti f’din id-Deċiżjoni huma skont l-opinjoni tal-Kumitat għall-Koġenerazzjoni.
               
            ADOTTAT DIN ID-DEĊIŻJONI:
      Artikolu 1
      Stabbiliment ta’ valuri ta’ referenza armonizzati tal-effiċjenza
      Il-valuri ta’ referenza armonizzati tal-effiċjenza għal produzzjoni separata tal-elettriku u s-sħana ser jiġu stabbiliti fl-Anness I u l-Anness II rispettivament.
      Artikolu 2
      Applikazzjoni tal-valuri ta’ referenza armonizzati tal-effiċjenza
      1.   L-Istati Membri għandhom japplikaw il-valuri ta’ referenza armonizzati tal-effiċjenza stabbiliti fl-Anness I fir-rigward tas-sena tal-kostruzzjoni ta’ unità ta’ koġenerazzjoni. Dawn il-valuri ta’ referenza armonizzati tal-effiċjenza għandhom japplikaw għal 10 snin mis-sena tal-kostruzzjoni ta’ unità ta’ koġenerazzjoni.
      2.   Mill-ħdax-il sena ta’ wara s-sena ta’ kostruzzjoni ta’ unità ta’ koġenerazzjoni, l-Istati Membri għandhom japplikaw il-valuri ta’ referenza armonizzati tal-effiċjenza li bis-saħħa tal-paragrafu 1 japplikaw għal unità ta’ koġenerazzjoni li ilha 10 snin mibnija. Dawn il-valuri ta’ referenza armonizzati tal-effiċjenza għandhom japplikaw għal sena waħda.
      3.   Għall-finijiet ta’ dan l-Artikolu, is-sena ta’ kostruzzjoni ta’ unità ta’ koġenerazzjoni għandha tfisser is-sena kalendarja tal-ewwel produzzjoni tal-elettriku.
      Artikolu 3
      Fatturi ta’ korrezzjoni għall-valuri ta’ referenza armonizzati tal-effiċjenza għal produzzjoni separata tal-elettriku
      1.   L-Istati Membri għandhom japplikaw il-fatturi ta’ korrezzjoni stabbiliti fl-Anness III, il-punt (a) sabiex jadattaw il-valuri ta’ referenza armonizzati tal-effiċjenza stabbiliti fl-Anness I għas-sitwazzjoni klimatika medja f’kull Stat Membru.
      Jekk fit-territorju tal-Istat Membru id-dejta meterjoloġika uffiċjali turi differenzi fit-temperatura ambjentali annwali ta’ 5 °C jew aktar, dak l-Istat Membru jista’, soġġett għal notifika lill-Kummissjoni, juża diversi żoni klimatiċi għall-finijiet tal-ewwel subparagrafu billi juża l-metodu stipulat fl-Anness III, il-punt (b).
      2.   L-Istati Membri għandhom japplikaw il-fatturi ta’ korrezzjoni stabbiliti fl-Anness IV, sabiex jadattaw il-valuri ta’ referenza armonizzati tal-effiċjenza stabbiliti fl-Anness I għal telf evitat tal-grilja.
      3.   Meta l-Istati Membri japplikaw kemm il-fatturi ta’ korrezzjoni stipulati fl-Anness III, il-punt (a) u kif ukoll dawk stipulati fl-Anness IV, għandhom japplikaw l-Anness III, il-punt (a) qabel ma japplikaw l-Anness IV.
      Artikolu 4
      L-immodernizzar ta’ unità ta’ koġenerazzjoni
      Jekk unità eżistenti ta’ koġenerazzjoni tiġi modernizzata u l-ispiża tal-investiment għall-immodernizzar taqbeż 50 % tal-ispiża tal-investiment ta’ unità ġdida komparabbli ta’ koġenerazzjoni, is-sena kalendarja tal-ewwel produzzjoni tal-elettriku tal-unità modernizzata tal-koġenerazzjoni għandha tiġi kkunsidrata bħala s-sena tal-kostruzzjoni għall-finijiet tal-Artikolu 2.
      Artikolu 5
      Taħlita ta’ Fjuwils
      Jekk l-unità tal-koġenerazzjoni topera b’aktar minn fjuwil wieħed, il-valuri ta’ referenza armonizzati tal-effiċjenza għal produzzjoni separata għandha tiġi applikata proporzjonalment għal medja ppiżata tal-użu tal-enerġija tal-fjuwils diversi.
      Artikolu 6
      Ir-revoka
      Id-Deċiżjoni 2007/74/KE għandha titħassar.
      Artikolu 7
      Din id-Deċiżjoni hija indirizzata lill-Istati Membri.
      
         Magħmul fi Brussell, id-19 ta’ Diċembru 2011.
         
            
               Għall-Kummissjoni
            
            Günther OETTINGER
            
               Membru tal-Kummissjoni
            
         
      
      
         (1)  ĠU L 52, 21.2.2004, p. 50.
      
         (2)  ĠU L 32, 6.2.2007, p. 183.
      
         ANNESS I
         
            Valuri ta’ referenza armonizzati tal-effiċjenza għal produzzjoni separata tal-elettriku (imsemmija fl-Artikolu 1)
         
         Fit-tabella hawn taħt il-valuri ta’ referenza armonizzati tal-effiċjenza għal produzzjoni separata tal-elettriku huma bbażati fuq valur kalorifiku nett u l-kundizzjonijiet standard tal-ISO (15 °C temperatura ambjentali, 1,013 bar, 60 % umdità relattiva).
         
                      
                  
                  
                     Is-sena ta’ kostruzzjoni:
                     Tip ta’ fjuwil:
                  
                  
                     2001 u qabel
                  
                  
                     2002
                  
                  
                     2003
                  
                  
                     2004
                  
                  
                     2005
                  
                  
                     2006–2011
                  
                  
                     2012–2015
                  
               
                     Solidi
                  
                  
                     Antraċit/kokk
                  
                  
                     42,7 
                  
                  
                     43,1 
                  
                  
                     43,5 
                  
                  
                     43,8 
                  
                  
                     44,0 
                  
                  
                     44,2 
                  
                  
                     44,2 
                  
               
                     Linjite/blokki tal-linjite
                  
                  
                     40,3 
                  
                  
                     40,7 
                  
                  
                     41,1 
                  
                  
                     41,4 
                  
                  
                     41,6 
                  
                  
                     41,8 
                  
                  
                     41,8 
                  
               
                     Pit/blokki tal-pit
                  
                  
                     38,1 
                  
                  
                     38,4 
                  
                  
                     38,6 
                  
                  
                     38,8 
                  
                  
                     38,9 
                  
                  
                     39,0 
                  
                  
                     39,0 
                  
               
                     Fjuwils magħmulin mill-injam
                  
                  
                     30,4 
                  
                  
                     31,1 
                  
                  
                     31,7 
                  
                  
                     32,2 
                  
                  
                     32,6 
                  
                  
                     33,0 
                  
                  
                     33,0 
                  
               
                     Bijomassa agrikola
                  
                  
                     23,1 
                  
                  
                     23,5 
                  
                  
                     24,0 
                  
                  
                     24,4 
                  
                  
                     24,7 
                  
                  
                     25,0 
                  
                  
                     25,0 
                  
               
                     Skart bijodegradabbli (muniċipali)
                  
                  
                     23,1 
                  
                  
                     23,5 
                  
                  
                     24,0 
                  
                  
                     24,4 
                  
                  
                     24,7 
                  
                  
                     25,0 
                  
                  
                     25,0 
                  
               
                     Skart mhux rinnovabbli (muniċipali u industrijali)
                  
                  
                     23,1 
                  
                  
                     23,5 
                  
                  
                     24,0 
                  
                  
                     24,4 
                  
                  
                     24,7 
                  
                  
                     25,0 
                  
                  
                     25,0 
                  
               
                     Shale bituminuż
                  
                  
                     38,9 
                  
                  
                     38,9 
                  
                  
                     38,9 
                  
                  
                     38,9 
                  
                  
                     38,9 
                  
                  
                     39,0 
                  
                  
                     39,0 
                  
               
                     Likwidi
                  
                  
                     Żejt (żejt tal-gass + żejt tal-fjuwil residwu), LPG
                  
                  
                     42,7 
                  
                  
                     43,1 
                  
                  
                     43,5 
                  
                  
                     43,8 
                  
                  
                     44,0 
                  
                  
                     44,2 
                  
                  
                     44,2 
                  
               
                     Bijofjuwils
                  
                  
                     42,7 
                  
                  
                     43,1 
                  
                  
                     43,5 
                  
                  
                     43,8 
                  
                  
                     44,0 
                  
                  
                     44,2 
                  
                  
                     44,2 
                  
               
                     Skart bijodegradabbli
                  
                  
                     23,1 
                  
                  
                     23,5 
                  
                  
                     24,0 
                  
                  
                     24,4 
                  
                  
                     24,7 
                  
                  
                     25,0 
                  
                  
                     25,0 
                  
               
                     Skart mhux rinnovabbli
                  
                  
                     23,1 
                  
                  
                     23,5 
                  
                  
                     24,0 
                  
                  
                     24,4 
                  
                  
                     24,7 
                  
                  
                     25,0 
                  
                  
                     25,0 
                  
               
                     Tal-gass
                  
                  
                     Gass naturali
                  
                  
                     51,7 
                  
                  
                     51,9 
                  
                  
                     52,1 
                  
                  
                     52,3 
                  
                  
                     52,4 
                  
                  
                     52,5 
                  
                  
                     52,5 
                  
               
                     Gass tar-raffinerija/idroġenu
                  
                  
                     42,7 
                  
                  
                     43,1 
                  
                  
                     43,5 
                  
                  
                     43,8 
                  
                  
                     44,0 
                  
                  
                     44,2 
                  
                  
                     44,2 
                  
               
                     Bijogass
                  
                  
                     40,1 
                  
                  
                     40,6 
                  
                  
                     41,0 
                  
                  
                     41,4 
                  
                  
                     41,7 
                  
                  
                     42,0 
                  
                  
                     42,0 
                  
               
                     Gass tal-forn tal-kokk, gass tal-kalkara tal-funderija, gassijiet ta’ skart oħrajn, sħana minn skart irkuprat
                  
                  
                     35 
                  
                  
                     35 
                  
                  
                     35 
                  
                  
                     35 
                  
                  
                     35 
                  
                  
                     35 
                  
                  
                     35 
                  
               
      
         ANNESS II
         
            Valuri ta’ referenza armonizzati tal-effiċjenza għal produzzjoni separata tas-sħana (imsemmija fl-Artikolu 1)
         
         Fit-tabella hawn taħt il-valuri ta’ referenza armonizzati tal-effiċjenza għal produzzjoni separata tas-sħana huma bbażati fuq il-valur kalorifiku nett u l-kundizzjonijiet standard tal-ISO (15 °C temperatura ambjentali, 1,013 bar, 60 % umdità relattiva).
         
                      
                  
                  
                     Tip ta’ fjuwil
                  
                  
                     Stim/misħun
                  
                  
                     Użu dirett ta’ gassijiet tal-egżost (*)
                     
                  
               
                     Solidi
                  
                  
                     Antraċit/kokk
                  
                  
                     88 
                  
                  
                     80 
                  
               
                     Linjite/blokki tal-linjite
                  
                  
                     86 
                  
                  
                     78 
                  
               
                     Pit/blokki tal-pit
                  
                  
                     86 
                  
                  
                     78 
                  
               
                     Fjuwils magħmulin mill-injam
                  
                  
                     86 
                  
                  
                     78 
                  
               
                     Bijomassa agrikola
                  
                  
                     80 
                  
                  
                     72 
                  
               
                     Skart bijodegradabbli (muniċipali)
                  
                  
                     80 
                  
                  
                     72 
                  
               
                     Skart mhux rinnovabbli (muniċipali u industrijali)
                  
                  
                     80 
                  
                  
                     72 
                  
               
                     Shale bituminuż
                  
                  
                     86 
                  
                  
                     78 
                  
               
                     Likwidi
                  
                  
                     Żejt (żejt tal-gass + żejt tal-fjuwil residwu), LPG
                  
                  
                     89 
                  
                  
                     81 
                  
               
                     Bijofjuwils
                  
                  
                     89 
                  
                  
                     81 
                  
               
                     Skart bijodegradabbli
                  
                  
                     80 
                  
                  
                     72 
                  
               
                     Skart mhux rinnovabbli
                  
                  
                     80 
                  
                  
                     72 
                  
               
                     Tal-gass
                  
                  
                     Gass naturali
                  
                  
                     90 
                  
                  
                     82 
                  
               
                     Gass tar-raffinerija/idroġenu
                  
                  
                     89 
                  
                  
                     81 
                  
               
                     Bijogass
                  
                  
                     70 
                  
                  
                     62 
                  
               
                     Gass tal-forn tal-kokk, gass tal-kalkara tal-funderija, gassijiet oħrajn minn skart, sħana minn skart irkuprat
                  
                  
                     80 
                  
                  
                     72 
                  
               
            (*)  Għandhom jintużaw il-valuri għal sħana diretta jekk it-temperatura tkun 250 °C jew aktar.
      
      
         ANNESS III
         
            Il-fatturi ta’ korrezzjoni relatati mas-sitwazzjoni klimatika medja u l-metodu biex jiġu stabbiliti żoni klimatiċi għall-applikazzjoni ta’ valuri ta’ referenza armonizzati tal-effiċjenza għal produzzjoni separata tal-elettriku (imsemmija fl-Artikolu 3(1))
         
         (a)   Fatturi ta’ korrezzjoni relatati mas-sitwazzjoni klimatika medja
         Il-korrezzjoni tat-temperatura ambjentali hija bbażata fuq id-differenza bejn it-temperatura medja annwali fi Stat Membru u l-kundizzjonijiet standard tal-ISO (15 °C).
         Il-korrezzjoni għandha tkun kif ġej:
         
                     (i)
                  
                  
                     0,1 % ta’ punt ta’ telf ta’ effiċjenza għal kull grad ‘il fuq minn 15 °C
                  
               
                     (ii)
                  
                  
                     0,1 % ta’ punt ta’ żieda fl-effiċjenza għal kull grad ‘l isfel minn 15 °C
                  
               Eżempju:
         Meta t-temperatura medja annwali fi Stat Membru hija 10 C, il-valur ta’ referenza ta’ unità ta’ koġenerazzjoni f’dak l-Istat Membru għandha tiżdied b’0,5 % punti.
         (b)   Metodu biex jiġu stabbiliti ż-żoni klimatiċi
         Il-konfini ta’ kull żona klimatika se jkunu kkostitwiti minn isotermi (fi gradi sħaħ Celsius) tat-temperatura ambjentali medja annwali li jvarjaw b’tal-anqas 4 °C. Id-differenza fit-temperatura bejn it-temperaturi ambjentali medji annwali applikati f’żoni klimatiċi li jmissu ma’ xulxin għandha tkun talanqas 4 °C.
         Eżempju:
         Fi Stat Membru t-temperatura ambjentali medja annwali fil-post A hija 12 °C u fil-post B hija 6 °C. Id-differenza hija iktar minn 5 °C. L-Istat Membru issa għandu l-għażla li jintroduċi żewġ zoni klimatiċi separati bl-isoterma ta’ 9 °C, b’hekk jikkostitwixxu żona klimatika waħda bejn l-isotermi ta’ 9 °C u 13 °C b’temperatura ambjentali medja annwali ta’ 11 °C, u żona klimatika oħra bejn l-isotermi ta’ 5 °C u 9 °C b’temperatura ambjentali medja annwali ta’ 7 °C.
      
      
         ANNESS IV
         
            Fatturi ta’ korrezzjoni għal telf evitat tal-grija għall-applikazzjoni tal-valuri ta’ referenza armonizzati tal-effiċjenza għal produzzjoni separata tal-elettriku (imsemmija fl-Artikolu 3(2))
         
         
                     Vultaġġ
                  
                  
                     Għall-elettriku esportat għall-grilja
                  
                  
                     Għall-elettriku kkonsmat fuq is-sit
                  
               
                     > 200 kV
                  
                  
                     1 
                  
                  
                     0,985 
                  
               
                     100–200 kV
                  
                  
                     0,985 
                  
                  
                     0,965 
                  
               
                     50–100 kV
                  
                  
                     0,965 
                  
                  
                     0,945 
                  
               
                     0,4–50 kV
                  
                  
                     0,945 
                  
                  
                     0,925 
                  
               
                     < 0,4 kV
                  
                  
                     0,925 
                  
                  
                     0,860 
                  
               Eżempju:
         Unità ta’ koġenerazzjoni ta’ 100 kWel b’magna reċiproka li titħaddem bil-gass naturali tiġġenera elettriku ta’ 380 V. Minn dan l-elettriku 85 % jintuża għall-konsum tal-unità proprja u 15 % jiddaħħal fil-grilja. L-impjant kien mibni fl-1999. It-temperatura ambjentali annwali hija 15 °C (għalhekk ma hemm bżonn tal-ebda korrezzjoni klimatika).
         Skont l-Artikolu 2 ta’ din id-Deċiżjoni għal unitajiet ta’ koġenerazzjoni li ilhom mibnija aktar minn 10 snin, għandhom japplikaw il-valuri ta’ referenza ta’ unitajiet li ilhom mibnija 10 snin. Skont l-Anness I għal din id-Deċiżjoni għal unità ta’ koġenerazzjoni mħaddma bil-gass naturali u mibnija fl-1999, li ma ġietx modernizzata, il-valur ta’ referenza armonizzat tal-effiċjenza applikabbli fl-2011 huwa l-valur ta’ referenza għall-2001, 51,7 %. Wara l-korrezzjoni għat-telf tal-grilja, jirriżulta li l-valur ta’ referenza tal-effiċjenza għall-produzzjoni separata tal-elettriku f’din l-unità ta’ koġenerazzjoni għandu jkun (abbażi tal-medja ppiżata tal-fatturi f’dan l-Anness):
         Ref Εη = 51,7 % * (0,860 * 85 % + 0,925 * 15 %) = 45,0 %